มาทริปปลายทางอยู่เชียงใหม่ แต่ก็แวะเที่ยวไปรายทาง  ปัญหาก็คือเหมือนคนไม่มีดวงเรื่องเที่ยวเพราะว่าผ่านกี่จังหวัดก็เจอฝนตลอด T^T   พอถึงพระธาตุลำปางหลวงปรากฎว่าฝนก็ตกปราย ๆ แต่ลงไม่ขาดเม็ดจนถอดใจว่าฟ้าปิดขนาดนี้คงอดดูเงาพระธาตุกลับหัวเสียแล้ว (ยังดีว่าฟ้ายังสว่างจะเห็นเงาพระธาตุได้)

ร้านรวงด้านหน้าพระธาตุที่ปกติจะมีของกินขายคึกคัก ปรากฏว่าปิดร้านหนีฝนไปเสียหมดเกือบหมด  ตอนขากลับก็มาเห็นแม่ค้าตั้งโต๊ะเล็ก ๆ จีบเมี่ยงเสียบไม้อยู่  ตรงโซนที่จอดรถของผู้ที่มาเที่ยวชมพระธาตุฯ  แม่ค้าก็บรรยายสรรพคุณสมุนไพรของแกไป  มือก็จีบพลูไป ราคาไม่แพงเลย ไม้ละ 10 บาทเท่านั้น  ยืนดูแกจีบพลูเพลิน สุดท้ายก็สั่งมาชิมจนได้  ปรากฎว่าอร่อยมากกกกครับ   และยิ่งทานตอนจีบเสร็จใหม่ ๆ นี่มันได้บรรยากาศดีแท้  ถือเป็นของกินง่าย ๆ ในวันฝนพร่ำที่ประทับใจมากครับ 